Il-president ta’ Juventus, Andrea Agnelli, tenna l-pożizzjoni tal-club champion tal-Italja għal dawn l-aħħar seba’ snin li mhux beħsiebu jaċċetta l-Iscudetto minn fuq il-mejda ladarba l-kampjonat Taljan ma jkomplix. Hu sostna li l-unuri jintrebħu fil-ground mhux barra u għalhekk m’għandu l-ebda ħerqa li jsir kalkolu fuq mertu sportiv. Agnelli irrisponda wkoll tweet li għamlu d-diriġenti ta’ Paris St Germain, li ġew dikjarati champions Franċiżi wara li l-kampjonat tal-pajjiż ġie sospiż. Il-president Juventin qabel mat-teorija li ħarġu għaliha PSG li ddikjaraw li huma ma xtaqux isiru champions tal-Ligue 1 b’dan il-mod. Biex ikompli jitfa’ aktar melħ fuq il-ferita, Agnelli rrisponda sarkastikament għal dawk li qalu l-istess diriġenti Franċiżi meta qal li bħala club ma jixbħux lil Inter li kienu aċċettaw il-kampjonat fl-2006 meta faqqgħet il-kriżi ta’ Calciopoli. Sadanittant Juventus jinsabu fl-ewwel post tal-klassifika meta għandhom 63 punt minn 26 logħba u għandhom punt vantaġġ fuq l-eqreb team tagħhom Lazio.